தமிழகத்தில் இதுவரை 207 பேர் அர்ச்சகர் பயிற்சியை முடித்து விட்டு வேலை கிடைக்காமல் உள்ளனர். அவர்களில் சிலர் இறந்தும் விட்டனர். அப்படி இறந்தவர்களின் குடும்பத்தினருக்கு தமிழக அரசு நிதியுதவி அளித்து அவர்களின் குடும்பத்தை சேர்ந்த ஒருவருக்கு அரசு வேலை அளிக்க வேண்டும். மேலும் அர்ச்சகர் பயிற்சி முடித்த அனைவரையும் தமிழக அரசு உடனடியாக கோயில்களில் அர்ச்சகர்களாக நியமனம் செய்ய வேண்டும். மேலும் கோயில்களில் பெண்களையும் அர்ச்சகர்களாக நியமனம் செய்ய அரசு நடவடிக்கை எடுக்க வேண்டும் என வீரமணி பேசினார். இதில் இந்திய கம்யூனிஸ்ட் கட்சி மாநில செயலாளர் முத்தரசன், திமுக மாநில தலைமை செயற்குழு உறுப்பினர் தலையாமங்கலம் பாலு, மதிமுக மாவட்ட செயலாளர் பாலச்சந்திரன், நகர காங்கிரஸ் கமிட்டி தலைவர் கனகவேல், மார்க்சிய கம்யூனிஸ்ட் மாவட்ட செயற்குழு தமிழ்மணி, விசி மாநில விவசாய அணி துணை செயலாளர் முருகையன், திக மாநில பேச்சாளர் மேலவாசல் ராம அன்பழகன் ஆகியோர் பேசினர். முடிவில் நகர தலைவர் அன்பழகன் நன்றி கூறினார்.